**JAVNI POZIV**

**za osposobljavanje** za obavljanje poslova

voćar(ka**,** vinogradar(ka)**,** vinar(ka) te cvjećar(ka)

Prirodoslovna škola Karlovac u suradnji sa HZZ-om provodi program osposobljavanja za obavljanje poslova:

1. voćar(ka)
2. vinogradar(ka)
3. vinar(ka)
4. cvjećar(ka)

Osposobljavanje se provodi u okviru projekta Agroeduca, s ciljem povećanja kompetencije i zapošljivosti polaznika.

Uvjeti za prijavu u program osposobljavanja su:

* završena osnovna škola;
* navršenih 18 godina života;
* uvjerenje o zdravstvenoj sposobnosti za obavljanje poslova pojedinih programa koje izdaje osobni liječnik.

Programi osposobljavanja u trajanju od 150 sati realizirat će se redovitom i/ili konzultativno-instruktivnom nastavom. Teorijski dio programa u trajanju od 75 sati izvodi se u učionici i kabinetima ustanove, a praktični dio programa u trajanju od 75 sati se izvodi u kabinetima i na terenu ovisno o kojem se programu radi. Praktična nastava se provodi u punom fondu sati. Rad polaznika na praktičnoj nastavi nadzirat će mentor.

Po završetku polaznici dobivaju Uvjerenje o osposobljavanju koje se upisuje u matičnu evidenciju Hrvatskog zavoda za mirovinsko osiguranje (tzv. E-radna knjižica).

**Rok za podnošenje prijava za stručno osposobljavanje je do 20. ožujka 2016. godine.** Broj polaznika je **20** po tečaju (ukoliko je veći interes postoji mogućnost povećanja). U obzir će se uzeti prijave, prema redoslijedu zaprimanja, koje ispunjavaju uvjete iz Javnog poziva, sve do popunjena određenog broja polaznika po tečaju a prednost će imati nezaposlene osobe.

Program osposobljavanja će se održavati **od ožujka do listopada**, u poslijepodnevnim satima, u prostoru Prirodoslovne škole.Za sve dodatne informacije obratite se Anamariji Kasunić na mail adresu anamariakasunic@gmail.com ili broj telefona 091/9314-739.

Prijave se podnose na popunjenim obrascima.

Obrazac s popisom obvezne dokumentacije u prilogu mogu se preuzeti na web stranici škole:

http://ss-prirodoslovna-ka.skole.hr/

Obrazac za prijavu i tražena dokumentacija dostavljaju se osobno ili putem pošte u zatvorenoj omotnici, na čijoj poleđini treba obavezno ispisati ime i prezime te adresu pošiljatelja, na adresu škole s naznakom „Za osposobljavanje“:

Prirodoslovna škola Karlovac

Stjepana Mihalića 43

47000 Karlovac